tead, ma olen vahel mõelnud, et äkki peaks olema mingi ajakirjanike ametiühingu või liidu moodi asi (Eesti Ajakirjanike Liit on, aga ei täida ilmselgelt seda funktsiooni), mis paneks paika mingid soovituslikud numbrid ja kriteeriumid ja  kvaliteedistandardid - kas või kuidagi tähemärkide ja allikate hulga ja kulutatud aja jms parameetritest tekkiva skaala, mis ütleb, kus on see piir, millest allapoole jääva honorariga ei peaks vabakutseline leppima. et äkki nii õnnestuks saada Eestis ka honorarid kuskile sellisesse suurusjärku, et vabakutselise ajakirjanikuna võiks ka reaalselt ära elada. nagu kuuldavasti lääne pool Euroopas on.  muidugi saab siin vastuväidetena rääkida turu väiksusest, SKP väiksusest ja millegi saavutamine eeldaks  paljusid, kes sellega ühinevad, solidaarsust… aga ma vahel olen mõelnud, et ehk see toimiks ja oleks lahendus.